La Regidoria d'Activitat Física, Salut i Esports presenta la programació per a primavera-estiu d’Alternatura
28 de febrer 2025

![](/media/a5fc5zoy/img_5203_c.jpg?width=850&height=566.6666666666666)

La Regidoria d'Activitat Física, Salut i Esports de l'Ajuntament de Sagunt ha presentat en l'antiga Nau d'Efectes i Recanvis la programació del programa Alternatura per a primavera i estiu. Constarà de huit activitats que es duran a terme tant a la Comunitat Valenciana com a la resta d'Espanya. Una d'elles, a més, serà a Eslovènia.

Pel que respecta a les activitats, la primera serà el 8 de març amb la visita al castell de la cresta del Morral, a Vilafamés (Castelló) i és de dificultat mitjana. La segona, el 29 de març, serà al pic Peñarroya d'Alcalá de la Selva (Terol), i és també de dificultat mitjana. Després, el 5 d'abril hi haurà una nova excursió de dificultat mitjana a la mola de la Vila, a Ares del Maestrat (Castelló). El 10 de maig serà la quarta activitat, amb una excursió de dificultat mitjana als estrets del riu Hebron, en la serra d'Albarrasí (Terol).

![](/media/dplg2ozi/img_5198_c.jpg?width=399&height=266&mode=max) ![](/media/mtghlwnn/img_5204_c.jpg?width=399&height=266&mode=max)

La cinquena excursió, ja de dificultat baixa, serà del 23 al 25 de maig al Parc Natural de la Laguna Negra, a Sòria. Després, el 7 de juny es visitarà la cova Tallada a Dénia (Alacant) en una activitat de dificultat baixa que comptarà amb una excursió en caiac. El 28 de juny es farà una excursió nocturna de dificultat baixa entre Terol i València. Consistirà en un _trekking_ nocturn i observació d'estreles. Finalment, el viatge internacional serà del 12 al 20 de juliol al Parc Nacional del Trigav, als Alps Julians, a Eslovènia.

El regidor d'Activitat Física, Salut i Esports, Javier Timón, considera el programa Alternatura com “un dels programes municipals més consolidats del departament i que compta amb un major nivell d'acceptació”. A més, afig: “Any rere any es van sumant nous membres que desitgen gaudir de realitzar activitat física en el medi natural”.

En la presentació també s'han entregat els premis del concurs Fotonatura i una samarreta als participants en el concurs. Així mateix, les persones assistents han pogut gaudir d'una xarrada a càrrec de l'aventurer i fotògraf de viatges i naturalesa, Pedro Martínez.

![](/media/q3sljvng/1º-premio-raiz-betania-amoedo_c.jpg?width=400&height=300) ![](/media/jyra5utf/accesit-naturaleza-salvaje-ana-mora_c.jpg?width=400&height=180)

![](/media/yxbmj43i/3º-premio-naturrallie-alfredo-ruiz_c.jpg?width=400&height=429) ![](/media/0g1ffj0l/2º-hablando-con-el-dragón-savador-camarasa_c.jpg?width=400&height=533)

*   [](http://www.facebook.com/sharer.php?u=https://aytosagunto.es/va/actualitat/2025-02-28-la-regidoria-d-activitat-fisica-salut-i-esports-presenta-la-programacio-per-a-primavera-estiu-d-alternatura/ "Facebook")
*   [](http://twitter.com/share?url=https://aytosagunto.es/va/actualitat/2025-02-28-la-regidoria-d-activitat-fisica-salut-i-esports-presenta-la-programacio-per-a-primavera-estiu-d-alternatura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-02-28-la-regidoria-d-activitat-fisica-salut-i-esports-presenta-la-programacio-per-a-primavera-estiu-d-alternatura/ "Linked In")
*   [](mailto:?body=https://aytosagunto.es/va/actualitat/2025-02-28-la-regidoria-d-activitat-fisica-salut-i-esports-presenta-la-programacio-per-a-primavera-estiu-d-alternatura/)